क्या कर्नाटक में कांग्रेस की सरकार बनते ही मुस्लिम लड़कियां हिजाब पहनकर स्कूल-कॉलेज जाने लगीं ?
Karnataka Hijab Controversy  - College School Muslim Girls Video  . Follow NO Fake News Trends and Misinformation Reports On Dainik Bhaskar. कांग्रेस आई हिजाब ले आई? कर्नाटक के Colleges में हिजाब Allowed हो गया, लेकिन बाकी वादों का क्या!???
कर्नाटक में CM सिद्धारमैया की सरकार ने राज्य के स्कूल-कॉलेजों में लगे हिजाब बैन को हटाने के संकेत दिए हैं। इसी बीच सोशल मीडिया पर एक वीडियो इस दावे के साथ वायरल हो रहा है कि कर्नाटक में कांग्रेस की सरकार बनते ही मुस्लिम लड़कियां हिजाब पहनकर स्कूल और कॉलेज में आने लगी हैं। कर्नाटक में कांग्रेस की सरकार बनने के बाद क्या सच में ऐसा कुछ हुआ है ? या ये महज एक फेक न्यूज है, आइए जानते हैं।
कर्नाटक में मुस्लिम लड़कियों द्वारा स्कूल और कॉलेज में हिजाब पहने जाने के दावे की पड़ताल के दौरान हमें फेसबुक पर संजीव दुबे नाम के यूजर का एक पोस्ट मिला। खुद को पत्रकार बताने वाले संजीव इस पोस्ट में लिखते हैं - कांग्रेस आई हिजाब ले आई? कर्नाटक के Colleges में हिजाब Allowed हो गया, लेकिन बाकी वादों का क्या!???
देखें पोस्ट - 
वहीं, एक और फेसबुक यूजर डॉ केसर सिंह ने भी यही वीडियो शेयर करते हुए लिखा- कर्नाटक का नाटक, स्कूलों में हिजाब का बोलबाला जय हो कांग्रेस की। डॉ केसर सिंह की फेसबुक प्रोफाइल पर दी गई जानकारी के अनुसार, वे संघ से जुड़े हुए हैं। (पोस्ट का लिंक)
पड़ताल के दौरान ट्विटर पर भी हमें यही वीडियो इस दावे के साथ देखने को मिला कि कर्नाटक में कांग्रेस के आते ही लड़कियों ने कॉलेजों में हिजाब पहनना शुरू कर दिया है। (आर्काइव ट्वीट)
देखें ट्वीट - 
वायरल हो रहे इस वीडियो का सच जानने के लिए हमने वीडियो के की-फ्रेम्स को गूगल इमेज पर रिवर्स सर्च किया, साथ ही यूट्यूब पर भी कुछ कीवर्ड्स की मदद से वायरल हो रहे इस वीडियो को खोजा।
पड़ताल के दौरान हमें - The Power Of Islam नाम का एक यूट्यूब अकाउंट मिला। वायरल हो रहा वीडियो इस यूट्यूब अकाउंट पर 12 फरवरी 2022 को अपलोड किया गया था। (वीडियो का लिंक) 
अब ये स्पष्ट हो चुका था कि वायरल वीडियो अभी का नहीं बल्कि साल 2022 का था। यही वो समय था जब कर्नाटक में हिजाब को लेकर विवाद अपने चरम पर था। ऐसे में यह साफ हो जाता है कि वीडियो के साथ किया जा रहा यह दावा कि कर्नाटक में कांग्रेस सरकार आते ही मुस्लिम लड़कियां हिजाब पहनकर स्कूल और कॉलेज में आने लगी हैं पूरी तरफ से गलत और भ्रामक है।
कब और कैसे हुई हिजाब विवाद की शुरुआत ? 
हिजाब मामले का वर्तमान स्टेटस क्या है ? 
हिजाब मामले पर अक्टूबर 2022 में सुप्रीम कोर्ट में दो जजों की बेंच ने बंटा हुआ फैसला सुनाया था। बाद में इस मामले को सुप्रीम कोर्ट की बड़ी बेंच के पास भेज दिया गया था जहां यह मामला लंबित है।